шеги за Пари
Шефът на някакво болнично отделение казал на един от лекарите:
- Пациентът от трета стая е ударил джакпота! Трябва да му съобщиш тая новина много внимателно! Човекът има слаби нерви и може да припадне на място!
Оня отишъл в стаята и започнал отдалече:
- А, бе, Иванов я си представи, че спечелиш десет хиляди лева! Какво ще направиш с тях?
Пациентът свил спокойно рамене.
Лекарят продължил:
- А я си представи, че спечелиш сто хиляди лева! Какво ще направиш с тях?
Другият направил някаква невъзмутима гримаса.
Медикът се престрашил и изтърсил:
- А сега си представи, че спечелиш неочаквано пет милиона лева! Какво ще направиш с тях?
Пациентът най-сетне взел думата:
- Ааа, виж с толкова пари вече знам какво да направя! Ще ги дам всичките на теб, докторе! От благодарност за топлите грижи!
И лекарят - припаднал на място!